Diari Oficial de la Generalitat Valenciana


Sumari del DOGV 4983, del 12-04-2005 (2005/3712)

ORDE de 22 de març de 2005, de la Conselleria de Sanitat, per la qual es dicten normes provisionals per a la inscripció, renovació de la inscripció i funcionament del Registre Oficial d'Establiments i Servicis Biocides de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/03/22/(2)/dof/vci/html**

### Dades del document

Número de DOGV
:   4983

Data del DOGV
:   12-04-2005

Secció del DOGV
:   I. DISPOSICIONS GENERALS

Número del document
:   2005/3712


Data del document
:   22-03-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * control fitosanitari
    * legislació
    * producte fitosanitari

ORDE de 22 de març de 2005, de la Conselleria de Sanitat, per la qual es dicten normes provisionals per a la inscripció, renovació de la inscripció i funcionament del Registre Oficial d'Establiments i Servicis Biocides de la Comunitat Valenciana. [2005/X3712]
  
En l'àmbit territorial de la Comunitat Valenciana, el Decret 64/1986, de 19 de maig, del Consell de la Generalitat Valenciana, va crear la Comissió per al Desenvolupament i l'Aplicació de la Reglamentació sobre Plaguicides, de les de les conselleries de Sanitat i d'Agricultura, Pesca i Alimentació. L'article 2 d'eixa norma encomana a la comissió tant la proposta de normes i actuacions com l'organització i la coordinació del Registre Oficial d'Establiments i Servicis Plaguicides.
  
El Reial Decret 3.349/1983, de 30 de novembre, pel qual s'aprova la Reglamentació Tècnica Sanitària per a la fabricació, comercialització i utilització de plaguicides, disposava la creació d'un Registre Oficial d'Establiments i Servicis Plaguicides, on s'inscrivien, per al seu control oficial, tant els establiments i servicis de plaguicides fitosanitaris com dels ara denominats de biocides. També en l'article 6.4 s'establix que els aplicadors i personal de les empreses de tractaments amb plaguicides haurien d'haver superat els cursos o proves de capacitació homologats conjuntament pels ministeris d'Agricultura, Pesca i Alimentació i de Sanitat i Consum; mentre que en l'article 10.3.4 reserva la utilització dels plaguicides classificats en la categoria de molt tòxics, entre altres requisits, a la superació de cursos o proves de capacitació específics per a estos productes.
  
En desplegament del decret esmentat es va dictar l'Orde de 8 de març de 1994, del Ministeri de la Presidència, que establix la normativa reguladora de l'homologació de cursos per a realitzar tractaments amb plaguicides. En la Comunitat Valenciana es va concretar per mitjà del Decret 14/1995, de 10 de gener, del Govern Valencià, que regula l'obtenció dels carnets de manipulador de plaguicides.
  
L'Orde de 26 de març de 1991, de les conselleries d'Agricultura i Pesca i de Sanitat i Consum per la qual es dicten normes que regulen la direcció tècnica en l'aplicació de plaguicides, classificats com molt tòxics d'ús ramader, ambiental i en la indústria alimentària, establix que les empreses de tractaments a tercers amb dits plaguicides, hauran de tindre en la seua plantilla un tècnic titulat universitari superior o de grau mitjà, que acredite el seu coneixement de les tècniques d'aplicació, riscos derivats del tractament i mitjans de protecció necessaris, que actuarà com a director de tractaments i serà responsable de la seua adequada realització, així com que es complisquen les condicions d'utilització dels productes i les mesures de protecció del personal a càrrec seu.
  
El Reial Decret 1.054/2002, d'11 d'octubre, pel qual es regula el procés d'avaluació per al registre, autorització i comercialització de biocides, introduïx en la legislació espanyola el concepte de biocida, i hi agrupa els plaguicides no agrícoles. En esta norma es disposa, en l'article 27, que els locals o instal·lacions on es fabriquen i/o formulen biocides, així com els que emmagatzemen i/o comercialitzen biocides autoritzats per a ús professional i les empreses de servicis biocides que es determinen reglamentàriament, han d'inscriure's en el Registre Oficial d'Establiments i Servicis Biocides de cada comunitat autònoma, que gestionarà l'autoritat sanitària competent.
  
Per això, el Decret 96/2004, d'11 de juny, del Consell de la Generalitat, va crear el Registre Oficial d'Establiments i Servicis Biocides de la Comunitat Valenciana per al control administratiu d'estes activitats i els seus locals. La disposició final primera faculta la Conselleria de Sanitat per a elaborar les disposicions necessàries per al desplegament d'esta norma.
  
En absència de normativa de l'Estat reguladora de les condicions d'inscripció i funcionament dels corresponents Registres Oficials d'Establiments i Servicis Biocides de les distintes comunitats autònomes, que correspon elaborar al Ministeri de Sanitat i Consum, es fa necessari dictar normes provisionals per a gestió del Registre Oficial d'Establiments i Servicis Biocides de la Comunitat Valenciana.
  
En este sentit, i a proposta de la Comissió per al Desenvolupament i l'Aplicació de la Reglamentació sobre Plaguicides, de les Conselleries de Sanitat i d'Agricultura, Pesca i Alimentació,
  
ORDENE
  
Article 1. Objecte
  
L'objecte de la present orde és dictar les normes provisionals per a la inscripció, renovació de la inscripció i funcionament del Registre Oficial d'Establiments i Servicis Biocides de la Comunitat Valenciana (en avant, Registre) creat pel Decret 96/2004, d'11 de juny de 2004, del Consell de la Generalitat Valenciana.
  
Article 2. Sol·licituds d'inscripció, renovació o modificació de la inscripció
  
Les sol·licituds d'inscripció, renovació o modificació de la inscripció en el Registre, s'ajustaran als models de l'annex, i acompanyades de la documentació que es relaciona en l'article tercer, es dirigiran al Servici de Salut Laboral de la Direcció General de Salut Pública, de la Conselleria de Sanitat, i poden presentar-se en els registres d'entrada d'esta, de qualsevol dels centres dependents de la Direcció General de Salut Pública o d'acord amb el que disposa l'article 38 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 3. Documentació que ha d'acompanyar a les sol·licituds
  
La documentació que ha d'acompanyar a les sol·licituds d'inscripció o renovació en el Registre depén de la secció d'este en què haja d'inscriure's.
  
1. Per a la secció d'establiments biocides:
  
1.1. Llicència municipal d'obertura de l'activitat per a la qual sol·licita la inscripció o renovació, expedida el mateix any o, si no n'hi ha, certificat de la vigència de la llicència, especificant, si així fóra, que s'inclouen biocides classificats com a molt tòxics.
  
1.2. Memòria descriptiva de l'establiment, incloent les seues característiques i activitat amb la categoria toxicològica dels biocides, així com el croquis de les instal·lacions i la seua ubicació.
  
1.3. Relació dels locals sota la mateixa titularitat inscrits en el Registre, amb indicació del número d'inscripció.
  
1.4. Relació de personal afecte a l'establiment, amb detall de la relació laboral i titulació, formació o capacitació de les persones que exercisquen els llocs de responsabilitat o exercisquen les activitats que expressament en requerisquen en compliment de la legislació vigent.
  
1.5. Quan es comercialitzen productes tòxics i molt tòxics, Llibre Oficial de Moviments de Biocides, tal com establix l'article 28 del Reial Decret 1.054/2002, d'11 d'octubre, pel qual es regula el procés d'avaluació per al registre, autorització i comercialització de biocides.
  
2. Secció de servicis biocides:
  
2.1. Llicència municipal d'obertura de l'activitat per a la qual sol·licita la inscripció, quan siga necessària, expedida el mateix any o, si no n'hi ha, certificat de la vigència de la llicència, amb l'especificació, si així fóra, que s'inclouen biocides classificats com a molt tòxics.
  
2.2. Model de contracte factura on s'expresse la informació que ha de facilitar-se al contractant del servici biocida.
  
2.3. Memòria en què s'indiquen els principals tractaments a realitzar segons l'ús dels biocides, categoria toxicològica que tenen, zones d'actuació, magatzems, i maquinària de què disposa, incloent les instal·lacions fixes, com les cambres de fumigació, les basses d'immersió o altres de semblants.
  
2.4. En cas d'aplicació de biocides classificats com a molt tòxics, contracte amb el tècnic responsable, si és necessari.
  
2.5. Relació dels locals davall la mateixa titularitat inscrits en el Registre, indicant el seu número d'inscripció.
  
2.6. Relació de personal afecte al servici, amb detall de la relació laboral i titulació, formació o capacitació de les persones que exercisquen els llocs de responsabilitat o exercisquen les activitats que expressament en requerisquen en compliment de la legislació vigent.
  
2.8. Quan s'apliquen productes tòxics o molt tòxics, Llibre Oficial de Moviments de Biocides, tal com establix l'article 28 del Reial Decret 1.054/2002, d'11 d'octubre, pel qual es regula el procés d'avaluació per al registre, autorització i comercialització de biocides. Pot existir un sol llibre oficial per al registre de les operacions de comercialització i aplicació quan coincidisquen ambdós activitats en la mateixa empresa.
  
3. En el cas de les sol·licituds en ambdós seccions, no serà necessari complir dos vegades la mateixa exigència.
  
Article 4. Tramitació
  
L'òrgan responsable de la tramitació dels expedients serà el Servici de Salut Laboral de la Direcció General de Salut Pública.
  
La Direcció General de Salut Pública, a través dels seus centres dependents, quan la informació siga insuficient, demanarà informes aclaridors o documentació complementària als sol·licitants, i estos disposaran d'un mes per a respondre o aportar la documentació requerida. En cas de no respondre o de no aportar la documentació requerida, la sol·licitud d'inscripció en el Registre es tindrà per desistida.
  
Així mateix, la Direcció General de Salut Pública, a través dels seus centres dependents, podrà demanar informes aclaridors a l'autoritat municipal sobre la documentació presentada pel sol·licitant, particularment de la llicència municipal, si d'esta es desprenen dubtes sobre el compliment dels requisits exigits en la normativa vigent sobre biocides.
  
Article 5. Òrgan competent
  
Correspon al director general de Salut Pública, com a òrgan competent, dictar les resolucions d'inscripció i renovació de la inscripció en el Registre, en el termini màxim de tres mesos des de la recepció de la sol·licitud.
  
També correspon al director general de Salut Pública resoldre els altres procediments establits en la present orde.
  
Article 6. Responsable del manteniment de la resolució d'inscripció
  
El titular de l'establiment o servici biocida és el responsable de mantindre la resolució d'inscripció en el Registre a disposició dels servicis d'inspecció.
  
Article 7. Validesa i renovació de la resolució d'inscripció
  
La resolució d'inscripció en el Registre tindrà una validesa de deu anys. En l'últim any de validesa de la resolució d'inscripció, el titular haurà de sol·licitar-ne una renovació, la qual s'ha d'acompanyar de nova documentació d'acord amb l'article tercer, en els casos en què s'hagen produït modificacions, en qualsevol cas s'ha d'aportar la llicència municipal o el certificat que esta seguix en vigor. La renovació de la inscripció es farà atenint-se a la present norma.
  
Article 8. Cancel·lació de la inscripció
  
La inscripció en el Registre podrà ser cancel·lada pel director general de Salut Pública en els casos següents:
  
1. A sol·licitud del titular de l'establiment o servici
  
2. Davant de la revocació de la llicència d'obertura per l'autoritat municipal.
  
3. En virtut de resolució adoptada en un procediment administratiu o sancionador per autoritat competent.
  
4. Quan havent transcorregut el termini de validesa de la inscripció, el titular no n'haja obtingut la renovació.
  
Articule 9. Obligació de comunicar els canvis en les dades que figuren en el Registre
  
Els titulars dels establiments o servicis registrats queden obligats a comunicar qualsevol canvi de les dades que sobre la seua entitat figuren en el Registre o les modificacions substancials que s'hi produïsquen en el termini de tres mesos des de la modificació i per mitjà de la presentació dels documents corresponents en el Registre.
  
DISPOSICIÓ ADDICIONAL
  
Única. Canvi de denominació del carnet de manipulador de plaguicides d'ús en salut pública
  
El carnet de manipulador de plaguicides d'ús en salut pública passa a denominar-se carnet de manipulador de biocides, i continua vigent la resta de la seua actual regulació, incloent el període de la validesa de deu anys des de la data d'expedició.
  
DISPOSICIONS FINALS
  
Primera. Facultats de desplegament i execució
  
Es faculta el director general de Salut Pública per a l'elaboració de totes les disposicions que siguen necessàries en desplegament i execució de la present orde.
  
Segona. Entrada en vigor
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 22 de març de 2005
  
El conseller de Sanitat,
  
VICENTE RAMBLA MOMPLET
  
Sol·licitud d'inscripció o renovació en el Registre Oficial
  
d'Establiments i Servicis Biocides de la Comunitat Valenciana.
  
SECCIÓ D'ESTABLIMENTS BIOCIDES
  
Inscripció [ ] Renovació [ ]
  
SOL·LICITANT
  
Cognoms i nom .......................DNI/NIF ......................
  
Com a ..........................................................
  
Adreça ....................... Ciutat ........................................
  
CP ...........................Província ..........................................
  
Telèfon ..............................Fax ...............................................
  
DADES DE L'EMPRESA
  
Denominació de l'establiment .................................
  
CIF ..........................................
  
Ubicació de l'establiment:
  
C./ctra./camí .....................................núm..............................
  
Població ...........................CP.........Província.................. ...
  
Telèfon ......................Fax .......... e-mail/web:................
  
Branca d'activitat:
  
Plaguicida d'ús:
  
[ ] Ambiental
  
[ ] Indústria alimentària
  
[ ] Prevenció de legionel·losi
  
[ ] Ramader
  
[ ] Altres usos (especifiqueu):
  
Biocides (RD 1054/2002):
  
[ ] 1. Desinfectants i biocides generals
  
[ ] 2. Conservants
  
[ ] 3. Plaguicides
  
[ ] 4. Altres biocides
  
En cas necessari especifiqueu tipus de producte/s (RD 1054/2002):
  
Activitat d'establiment o instal·lació:
  
Planta de producció [ ] Planta formuladora [ ]
  
Venda [ ] Magatzem [ ] Magatzem de Servici Biocida [ ]
  
Categoria toxicològica màxima dels biocides a manipular:
  
Nociu [ ] tòxic [ ] molt tòxic [ ]
  
Documentació que s'acompanya:
  
- [ ] Còpia de la Llicència municipal d'obertura
  
- [ ] Relació de personal afecte a l'establiment, detallant justificada la relació laboral i la titulació, formació o capacitació de les persones que exercisquen els llocs de responsabilitat o exercisquen les activitats que expressament en requerisquen en compliment de la legislació vigent.
  
- [ ] Relació de locals inscrits en el ROESB sota la mateixa titularitat
  
- [ ] Memòria descriptiva de l'activitat i establiment
  
- [ ] Croquis de situació
  
- [ ] Pla croquis de la instal·lació o establiment
  
- [ ] Llibre Oficial de moviments de Biocides. quan es comercialitzen productes tòxics o molt tòxics,
  
............................., ....... de ..................... de 200...
  
(Firma del sol·licitant i segell de l'empresa)
  
CENTRE DE SALUT PÚBLICA DE.....................................
  
SERVICI DE SALUT LABORAL. DIRECCIÓ GENERAL DE SALUT PÚBLICA.
  
CONSELLERIA DE SANITAT. GENERALITAT VALENCIANA
  
Sol·licitud d'inscripció o renovació en el Registre
  
d'Establiments i Servicis Biocides de la Comunitat Valenciana
  
SECCIÓ DE SERVICIS BIOCIDES
  
Inscripció [ ] Renovació [ ]
  
SOL·LICITANT
  
Cognoms i nom..........................DNI/NIF............................
  
Com a .........................................
  
Adreça ............................Ciutat .................................
  
CP .............................Província..............................................
  
Telèfon ................................Fax .................................
  
DADES DE L'EMPRESA (si és diferent del titular)
  
Denominació del servici .................................
  
CIF .....................................
  
Ubicació del servici
  
c./ctra./camí.............................................núm...................
  
Municipi .........................CP ....... Província ..........................
  
Telèfon ............... Fax ......... e-mail/web:...........................
  
Branca d'activitat:
  
Plaguicida d'ús:
  
[ ] Ambiental
  
[ ] Indústria alimentària
  
[ ] Prevenció de legionel·losi
  
[ ] Ramader
  
[ ] Altres usos (especifiqueu):
  
Biocida (RD 1054/2002):
  
[ ] Grup 1. Desinfectants i biocides generals
  
[ ] Grup 2. Conservants
  
[ ] Grup 3. Plaguicides
  
[ ] Grup 4. Altres biocides:
  
En cas necessari especifiqueu tipus de producte/s (RD 1054/2002):
  
Activitat del servici:
  
[ ] tractaments a tercers
  
[ ] tractaments corporatius (per a la pròpia empresa)
  
Categoria toxicològica màxima dels biocides a manipular:
  
Nociu [ ] tòxic [ ] molt tòxic [ ]
  
Documentació que s'acompanya:
  
- [ ] Còpia de la llicència municipal específica de l'activitat i/o del magatzem per a l'activitat.
  
- [ ] Relació de personal afecte el servici, detallant justificada la relació laboral i la titulació, formació o capacitació de les persones que exercisquen els llocs de responsabilitat o exercisquen les activitats que expressament la requerisquen en compliment de la legislació vigent.
  
- [ ] Relació de locals inscrits en el ROESB sota la mateixa titularitat (si n'hi haguera) incloent la Certificació de la inscripció en el ROESB del magatzem del servici biocida (si escau) .
  
- [ ] Memòria descriptiva del servici a realitzar (àmbit d'actuació, maquinària, tècnica de tractament, productes biocides, instal·lacions fixes de tractament, etc.)
  
- [ ] Model de contracte - factura en què s'indique: biocida/es a utilitzar (nom comercial/substància activa), número de registre oficial de cada producte, el número de lot, la dosi i el termini de seguretat; la tècnica d'aplicació, les recomanacions als usuaris del local, instal·lació o vehicle tractat i els noms i números de carnet o autoritzacions manipuladors de biocides dels aplicadors, incloent els del cap de l'equip. Hi haurà a més espai reservat per a les firmes, del responsable del servici que es va a realitzar i d'acceptació del contractant.
  
- [ ] Contracte de treball amb tècnic titulat en l'aplicació de biocides classificats com molt tòxics (si escau)
  
- [ ] Llibre Oficial de Moviments de Biocides. quan s'apliquen productes tòxics o molt tòxics.
  
............................., ....... d ..................... de 200...
  
(Firma del sol·licitant i segell de l'empresa)
  
CENTRE DE SALUT PÚBLICA DE......
  
SERVICI DE SALUT LABORAL. DIRECCIÓ GENERAL DE SALUT PÚBLICA.
  
CONSELLERIA DE SANITAT. GENERALITAT VALENCIANA
  
Sol·licitud de modificació de la inscripció en el Registre
  
d'Establiments i Servicis Biocides de la Comunitat Valenciana.
  
SOL·LICITANT
  
Cognoms i nom..........................DNI/NIF............................
  
Com a .........................................
  
Adreça ............................Ciutat .................................
  
CP .............................Província..............................................
  
Telèfon ................................Fax .................................
  
DADES DE L'EMPRESA (si és diferent del titular)
  
Denominació del servici .................................
  
CIF .....................................
  
Ubicació del servici
  
c./ctra./camí.............................................núm...................
  
Municipi .........................CP ....... Província ..........................
  
Telèfon ............... Fax ......... e-mail/web:...........................
  
Inscrit en la SECCIÓ D'ESTABLIMENTS BIOCIDES [ ]
  
Inscrit en la SECCIÓ DE SERVICIS BIOCIDES [ ]
  
Amb el número d'inscripció al Registre.........................
  
Especifiqueu tipus de modificació (locals, personal, activitat productes....):
  
Documentació que s'adjunta:
  
............................., ....... de ..................... de 200...
  
(Firma del sol·licitant i segell de l'empresa)
  
CENTRE DE SALUT PÚBLICA D......
  
SERVICI DE SALUT LABORAL. DIRECCIÓ GENERAL DE SALUT PÚBLICA.


Còpia Permalink ELI